tiburcio ay hindi napahinuhod; ang cojera ay ang kaniya ngang pagkapilay, ang tanda niya sa katawan: yaon ay pakana ni victorina na ibig siyang matagpuang patay buhay, gaya ng isinulat ni isagani buhat sa maynila. at iniwan ng kaawaawang ulises ang bahay ng pari upang magtago sa kubo ng isang mangangahoy. walang pag aalinlangan si. florentino na ang kastilang hinahanap ay ang manghihiyas na si simoun. mahiwaga ang kaniyang pagdating, dugoduguan, mapanglaw at patangpata, na siya ang may pasan sa kaniyang takba. sa tulong ng malayat masuyong pagpapatuloy ng mga pilipino ay tinanggap siya ng klerigo ng walang kaanoanomang kasiyasiyasat, at sa dahilang hindi pa umaabot sa kaniyang tainga ang mga nangyari sa maynila ay hindi niya lubos na maisip ang gayong kalagayan.